Πρόταση απόφασης του Συμβουλίου σχετικά με το πρόγραμμα για την ενθάρρυνση της ανάπτυξης και της διανομής ευρωπαϊκών οπτικοακουστικών έργων (MEDIA ΙΙ - Ανάπτυξη και διανομή) (1996-2000)

(95/C 108/05)

(Κείμενο που παρουσιάζει ενδιαφέρον για τον ΕΟΧ)

COM(94) 523 τελικό - 95/0027(CNS)

(Υποβλήθηκε από την Επιτροπή στις 28 Φεβρουαρίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Ένωσης, και ιδίως το άρθρο 130 παράγραφος 3,

τη πρόταση της Επιτροπής,

την γνώμη του Ευρωπαϊκού Κοινοβουλίου,

την γνώμη της Οικονομικής και Κοινωνικής Επιτροπής,

Εκτιμώντας:

ότι οι αρχηγοί κρατών και κυβερνήσεων, οι οποίοι συνήλθαν σε Ευρωπαϊκό Συμβούλιο στις 10 και 11 Δεκεμβρίου 1993 στις Βρυξέλλες, ενέκριναν το Λευκό Βιβλίο «Ανταγωνιστικότητα, ανάπτυξη, απασχόληση» ως αναφορά για τη δράση της Ευρωπαϊκής Ένωσης και των κρατών μελών, υποστηρίζοντας μια προσέγγιση βιομηχανικής ανάπτυξης η οποία στηρίζεται στην συνολική ανταγωνιστικότητα, ως παράγοντα ανάπτυξης και απασχόλησης, και ότι το εν λόγω Λευκό Βιβλίο, ειδικότερα στο κεφάλαιο 5-Γ, καθιερώνει την οικονομική σημασία του οπτικοακουστικού τομέα 7

ότι οι αρχηγοί κρατών και κυβερνήσεων, οι οποίοι συνήλθαν σε Ευρωπαϊκό Συμβούλιο στις 24 και 25 Ιουνίου 1994 στην Κέρκυρα, έλαβαν γνώση της έκθεσης της «Ομάδας Bangemann» με τον τίτλο «Η Ευρώπη και η κοινωνία της συνολικής πληροφόρησης - Συστάσεις στο Ευρωπαϊκό Συμβούλιο», αναγνωρίζοντας κυρίως στην οπτικοακουστική βιομηχανία προγραμμάτων στρατηγική σημασία από άποψη περιεχομένου 7

ότι, σύμφωνα με το άρθρο 128 παράγραφος 4 της συνθήκης, ανατίθεται η υποχρέωση στην Κοινότητα να λαμβάνει υπόψη τις πολιτιστικές πλευρές όταν αναλαμβάνει δράση δυνάμει άλλων διατάξεων της ίδιας συνθήκης, και ότι πρέπει να μεριμνά ώστε η συμμετοχή στο πρόγραμμα να αντανακλά την ευρωπαϊκή πολιτιστική ποικιλομορφία 7

ότι το Συμβούλιο, κατά την κοινή σύνοδό του «Βιομηχανία/Τηλεπικοινωνίες» της 28ης Σεπτεμβρίου 1994, έκανε ευνοϊκά δεκτή την ανακοίνωση της Επιτροπής της 19ης Ιουλίου 1994 με τον τίτλο «Προς την κοινωνία των πληροφοριών στην Ευρώπη: ένα πρόγραμμα δράσης» (1) και τόνισε την ανάγκη να βελτιωθεί η ανταγωνιστικότητα της ευρωπαϊκής βιομηχανίας του οπτικοακουστικού τομέα 7

ότι το Συμβούλιο έλαβε γνώση, στις 17 Ιουνίου 1994, του Πράσινου Βιβλίου «Στρατηγικές επιλογές για την ανάπτυξη της βιομηχανίας των οπτικοακουστικών προγραμμάτων» (2) 7

ότι η Επιτροπή διαβουλεύτηκε με τους επαγγελματίες σχετικά με τις επιλογές που παρουσιάζονται στο προαναφερόμενο Πράσινο Βιβλίο, κυρίως διοργανώνοντας μία «Ευρωπαϊκή διάσκεψη του οπτικοακουστικού τομέα», στις Βρυξέλλες, από τις 30 Ιουνίου έως τις 2 Ιουλίου 1994 7

ότι το Ευρωπαϊκό Κοινοβούλιο, στο ψήφισμα του της 6ης Μαΐου 1994 (3), εξέτασε τα προβλήματα του οπτικοακουστικού τομέα με βάση την οδηγία 89/552/ΕΟΚ του Συμβουλίου (4) («Τηλεόραση χωρίς σύνορα») στο πλαίσιο της προετοιμασίας της ευρωπαϊκής διάσκεψης για τον οπτικοακουστικό τομέα και έκρινε ότι οι προτεραιότητες που ορίσθηκαν συγκεκριμένα κατά τη διάρκεια της συζήτησης σχετικά με τις τροποποιήσεις του προγράμματος MEDIA, δηλαδή οι χρηματοδοτικοί μηχανισμοί, η προπαραγωγή, η διανομή και η κατάρτιση, αποτελούν τους ουσιαστικούς στόχους που πρέπει να επιτευχθούν για να τεθούν τα θεμέλια συστηματικών και σταθερών ευρωπαϊκών δυκτύων 7

ότι η Οικονομική και Κοινωνική Επιτροπή γνωμοδότησε (5) για το Πράσινο Βιβλίο «Στρατηγικές επιλογές για την ανάπτυξη της βιομηχανίας των οπτικοακουστικών προγραμμάτων» και έκρινε ότι προγράμματα που έχουν καταρτισθεί σε ευρωπαϊκή κλίμακα, όπως το MEDIA, μπορούν να επηρρεάσουν θετικά την ανάπτυξη διαρθρώσεων προγραμμάτων και μέσων ευρωπαϊκής παραγωγής 7

ότι η Επιτροπή έθεσε σε εφαρμογή το πρόγραμμα δράσης για την ενθάρρυνση της ανάπτυξης της ευρωπαϊκής οπτικοακουστικής βιομηχανίας (MEDIA 1991-1995), που θεσπίστηκε με την απόφαση 90/685/ΕΟΚ του Συμβουλίου (6) και το οποίο περιλαμβάνει κυρίως ενέργειες προορισμός των οποίων είναι η υποστήριξη της ανάπτυξης και της διανομής ευρωπαϊκών οπτικοακουστικών έργων 7

ότι το Συμβούλιο, κατά τη συνεδρίαση του της 5ης Νοεμβρίου 1993, αφού έλαβε γνώση της ανακοίνωσης της Επιτροπής της 23ης Ιουλίου 1993 σχετικά με την έκθεση αξιολόγησης του προγράμματος MEDIA μετά από δύο χρόνια εφαρμογής, έκρινε ότι έπρεπε να μελετηθούν τα μέτρα που είναι απαραίτητα για να επιτραπεί το ξεκίνημα του προγράμματος MEDIA ΙΙ μετά το 1995 7

ότι το Ευρωπαϊκό Συμβούλιο, που συνήλθε στις 9 και 10 Δεκεμβρίου 1994 στο Έσεν, κάλεσε την Επιτροπή να υποβάλει προτάσεις για ένα νέο πρόγραμμα MEDIA 7

ότι, λαμβανομένης υπόψη της εμπειρίας που αποκτήθηκε στο πλαίσιο του προγράμματος MEDIA, απαιτούνται ενέργειες κυρίως στα στάδια που προηγούνται και έπονται της παραγωγής (προπαραγωγή και μεταπαραγωγή) 7 ότι πρέπει, κατά προτεραιότητα, να ενισχυθούν οι επιχειρήσεις του τομέα (ιδίως οι μικρές και μεσαίες επιχειρήσεις), και ότι πρέπει να ενθαρρυνθεί η συνεργασία μεταξύ διανομέων/μεταδοτών και παραγωγών 7

ότι η ανάδειξη μιας ευρωπαϊκής αγοράς στον οπτικοακουστικό τομέα απαιτεί την ανάπτυξη ευρωπαϊκών έργων, δηλαδή έργων που προέρχονται από τα κράτη μέλη της Ευρωπαϊκής Ένωσης, όπως ορίζονται στο άρθρο 6 της οδηγίας 89/552/ΕΟΚ 7

ότι η ανταγωνιστικότητα της βιομηχανίας οπτικοακουστικών προγραμμάτων απαιτεί τη χρήση νέων τεχνολογιών στα στάδια της ανάπτυξης των προγραμμάτων 7

ότι πρέπει να βελτιωθούν οι όροι διανομής ευρωπαϊκών κινηματογραφικών έργων στην ευρωπαϊκή και διεθνή αγορά 7

ότι πρέπει να βελτιωθούν οι όροι τηλεοπτικής μετάδοσης των ευρωπαϊκών έργων 7

ότι πρέπει να βελτιωθεί η παρουσία και η αποτελεσματικότητα των ευρωπαίων παραγωγών και διανομέων στις αγορές προγραμμάτων 7

ότι η ανάπτυξη της ευρωπαϊκής οπτικοακουστικής βιομηχανίας απαιτεί χρηματοδοτικούς μηχανισμούς ικανούς να κινητοποιήσουν δημόσιους και ιδιωτικούς πόρους 7

ότι η υποστήριξη της ανάπτυξης και της διανομής πρέπει να λαμβάνει υπόψη διαρθρωτικούς στόχους όπως την ανάπτυξη του τομέα της ανεξάρτητης παραγωγής, και κυρίως των μικρών και μεσαίων επιχειρήσεων, ή την ανάπτυξη του δυναμικού δημιουργίας και παραγωγής στις χώρες ή τις περιφέρειες με μικρό δυναμικό οπτικοακουστικής παραγωγής ή/και περιορισμένη γεωγραφική και γλωσσική εμβέλεια 7

ότι, τηρουμένης της αρχής της επικουρικότητας, η κοινοτική δράση οφείλει να υποστηρίζει και να συμπληρώνει τις δράσεις τις οποίες διεξάγουν οι αρμόδιες αρχές στα κράτη μέλη,

ΑΠΟΦΑΣΙΖΕΙ:

Άρθρο 1

Θεσπίζεται για περίοδο πέντε ετών, από την 1η Ιανουαρίου 1996, πρόγραμμα ενθάρρυνσης της ανάπτυξης και της διανομής των ευρωπαϊκών οπτικοακουστικών έργων (εφεξής καλούμενο «πρόγραμμα»), με σκοπό να ενισχυθεί η ευρωπαϊκή οπτικοακουστική βιομηχανία, κυρίως στους τομείς της ανάπτυξης και της διανομής.

Άρθρο 2

Οι στόχοι του προγράμματος είναι οι ακόλουθοι:

1. στον τομέα της ανάπτυξης:

- προώθηση της ανάπτυξης για την παραγωγή έργων που προορίζονται για την ευρωπαϊκή και τη διεθνή αγορά και υποστήριξη των επιχειρήσεων που είναι σε θέση να αναπτύξουν αυτά τα έργα,

- ανάπτυξη της παραγωγής έργων που χρησιμοποιούν νέες τεχνικές δημιουργίας και υποστήριξη των επιχειρήσεων που είναι σε θέση να αναπτύξουν αυτά τα έργα 7

2. στον τομέα της διανομής:

- ενθάρρυνση των ευρωπαίων διανομέων για να επενδύσουν στην παραγωγή κινηματογραφικών ταινιών και να δημιουργήσουν διεθνικές δομές που θα εξασφαλίζουν τη διανομή τους,

- ενθάρρυνση των τηλεοπτικών οργανισμών να επενδύουν στην παραγωγή έργων που προορίζονται για την ευρωπαϊκή και τη διεθνή αγορά και για τη δημιουργία διεθνικών δικτύων για τη μετάδοση αυτών των έργων,

- υποστήριξη της πολυγλωσσίας των προγραμμάτων,

- ενθάρρυνση της πρόσβασης σε δραστηριότητες εμπορικής προώθησης των ευρωπαϊκών παραγωγών, ιδίως των ανεξάρτητων παραγωγών.

Άρθρο 3

Οι δράσεις που περιγράφονται στο παράρτημα τίθενται σε εφαρμογή για την υλοποίηση των στόχων που προβλέπονται στο άρθρο 2. Οι δράσεις αυτές εφαρμόζονται σύμφωνα με τη διαδικασία που προβλέπεται στο άρθρο 6.

Άρθρο 4

Κατά γενικό κανόνα, οι δικαιούχοι κοινοτικής στήριξης που συμμετέχουν στη εφαρμογή των δράσεων που προβλέπονται στο άρθρο 3 οφείλουν να εξασφαλίζουν ουσιαστικό μέρος της χρηματοδότησης 7 η κοινοτική χρηματοδότηση δεν θα υπερβαίνει το 50 % του κόστους των ενεργειών.

Άρθρο 5

Οι οικονομικές ενισχύσεις που χορηγούνται στο πλαίσιο του προγράμματος μπορούν να χορηγούνται υπό μορφή δανείων, επιστρεπτέων προκαταβολών ή επιδοτήσεων. Οι επιστροφές των ποσών που χορηγούνται στο πλαίσιο του παρόντος προγράμματος, καθώς και εκείνες που προέρχονται από δράσεις διεξαγόμενες στο πλαίσιο του MEDIA (1991-1995), θα χρησιμεύσουν για την τροφοδότηση των χρηματοδοτικών μηχανισμών που προορίζονται να κινητοποιήσουν τις δημόσιες και ιδιωτικές χρηματοδοτήσεις για την ευρωπαϊκή οπτικοακουστική παραγωγή.

Άρθρο 6

1. Η Επιτροπή φέρει την ευθύνη της εφαρμογής του προγράμματος.

2. Η Επιτροπή επικουρείται από μια επιτροπή συμβουλευτικού χαρακτήρα, την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η συμβουλευτική επιτροπή διατυπώνει τη γνώμη της για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειασθεί, προβαίνει σε ψηφοφορία.

Η γνώμη καταχωρείται στα πρακτικά. Επιπλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.

3. Το σχέδιο των μέτρων που έλαβε η Επιτροπή σύμφωνα με τη παράγραφο 2, αφορά κυρίως:

- τις λεπτομέρειες δημοσιονομικής εκτέλεσης του προγράμματος,

- τις λεπτομέρειες εκτέλεσης των ενεργειών που προβλέπονται στο παράρτημα,

- τις λεπτομέρειες παρακολούθησης και αξιολόγησης αυτών των ενεργειών.

Άρθρο 7

Μετά την παρέλευση τριών ετών από την έναρξη εφαρμογής του προγράμματος, και εντός των έξι μηνών μετά τη λήξη της περιόδου αυτής, η Επιτροπή υποβάλλει στο Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή, έκθεση αξιολόγησης σχετικά με τα επιτευχθέντα αποτελέσματα, συνοδευόμενη, ενδεχομένως, από τις δέουσες προτάσεις.

Μετά το πέρας της εκτέλεσης του προγράμματος, η Επιτροπή απευθύνει στο Ευρωπαϊκό Κοινοβούλιο, στο Συμβούλιο και στην Οικονομική και Κοινωνική Επιτροπή έκθεση σχετικά με την υλοποίηση και τα αποτελέσματα του προγράμματος.

(1) COM(94) 347 τελικό της 19ης Ιουλίου 1994.

(2) COM(94) 96 τελικό της 6ης Απριλίου 1994.

(3) ΕΕ αριθ. C 205 της 25. 7. 1994, σ. 561.

(4) ΕΕ αριθ. L 298 της 17. 10. 1989, σ. 23.

(5) CES 1000/94 της 14ης Σεπτεμβρίου 1994, σ. 6.

(6) ΕΕ αριθ. L 380 της 31. 12. 1990, σ. 37.

ΠΑΡΑΡΤΗΜΑ

1. ΕΝΕΡΓΕΙΕΣ ΠΟΥ ΠΡΕΠΕΙ ΝΑ ΤΕΘΟΥΝ ΣΕ ΕΦΑΡΜΟΓΗ

Στόχος του προγράμματος είναι να δώσει τη δυνατότητα στην ευρωπαϊκή οπτικοακουστική βιομηχανία να αυξήσει την ανταγωνιστικότητά της στην ευρωπαϊκή και τη διεθνή αγορά με την υποστήριξη έργων που παρουσιάζουν πραγματικό εμπορικό δυναμικό, καθώς και τη δημιουργία και την ενίσχυση διεθνικών δικτύων διανομής και μετάδοσης.

ΟΙ ΠΡΟΤΕΙΝΟΜΕΝΕΣ ΕΝΕΡΓΕΙΕΣ ΑΦΟΡΟΥΝ ΤΟΣΟ ΤΟΝ ΤΟΜΕΑ ΤΗΣ ΑΝΑΠΤΥΞΗΣ ΟΣΟ ΚΑΙ ΤΟΝ ΤΟΜΕΑ ΤΗΣ ΔΙΑΝΟΜΗΣ/ΜΕΤΑΔΟΣΗΣ:

1.1. Στον τομέα της ανάπτυξης

Βελτίωση των όρων ανάπτυξης (προπαραγωγή) των έργων μυθοπλασίας, των ψυχαγωγικών προγραμμάτων και των ντοκιμαντέρ με προοπτική την πρόσβαση στην ευρωπαϊκή και τη διεθνή αγορά, δηλαδή:

- να υποστηριχθεί η ανάπτυξη των έργων μυθοπλασίας, των ψυχαγωγικών προγραμμάτων και των ντοκιμαντέρ (κινηματογραφικών και τηλεοπτικών) που προορίζονται για το ευρωπαϊκό ή το διεθνές κοινό, συγκεκριμένα με τη βελτίωση της τεχνικής των σεναρίων,

- να υποστηριχθούν οι επιχειρήσεις που παρουσιάζουν ολοκληρωμένα σύνολα αναπτυξιακών έργων με δυνητικό αντίκτυπο στην ευρωπαϊκή και τη διεθνή αγορά,

- να ενθαρρυνθεί η διασύνδεση μέσω δικτύου των επιχειρήσεων που αναπτύσσουν κοινά έργα στο πλαίσιο της προοπτικής της ευρωπαϊκής και της διεθνούς αγοράς.

1.2. Στον τομέα της διανομής/μετάδοσης

1.2.1. Διανομή στον κινηματογράφο και σε βίντεο

Βελτίωση των συνθηκών διανομής στον κινηματογράφο και σε βίντεο των ευρωπαϊκών έργων που παρουσιάζουν μεγάλες δυνατότητες κυκλοφορίας στην ευρωπαϊκή και τη διεθνή αγορά, δηλαδή:

- να υποστηριχθεί η καθιέρωση μηχανισμών ευρωπαϊκής διανομής που να παροτρύνουν τους διανομείς να συμμετέχουν στη χρηματοδότηση της παραγωγής έργων με εμπορικό δυναμικό στην ευρωπαϊκή και τη διεθνή αγορά,

- να προωθηθεί η διασύνδεση μέσω δικτύου των ευρωπαίων διανομέων που εφαρμόζουν κοινές εμπορικές στρατηγικές σ' αυτές τις αγορές.

1.2.2. Τηλεοπτική μετάδοση

Βελτίωση των συνθηκών κυκλοφορίας των τηλεοπτικών έργων που προορίζονται για την ευρωπαϊκή και τη διεθνή αγορά, δηλαδή:

- να υποστηριχθεί η καθιέρωση μηχανισμού που να παροτρύνει τους ραδιοτηλεοπτικούς οργανισμούς να συμμετέχουν στη χρηματοδότηση της παραγωγής έργων με υψηλό εμπορικό δυναμικό κυκλοφορίας που παράγονται από ανεξάρτητες εταιρείες παραγωγής και να τα μεταδίδουν στην ευρωπαϊκή και διεθνή αγορά,

- να υποστηριχθεί, επίσης, η πολυγλωσσία αυτών έργων (μεταγλώττιση, υποτιτλισμός, πολύγλωσση παραγωγή).

1.2.3. Προώθηση των ανεξάρτητων παραγωγών

Βελτίωση συνθηκών πρόσβασης των ανεξάρτητων παραγωγών και διανομέων στην ευρωπαϊκή και διεθνή αγορά με την καθιέρωση υπηρεσιών και ενεργειών προώθησης στο πλαίσιο εμπορικών εκδηλώσεων (εμπορικών αγορών και εκθέσεων, φεστιβάλ) που οργανώνονται σε ευρωπαϊκό και διεθνές επίπεδο.

2. ΔΙΑΔΙΚΑΣΙΑ ΕΦΑΡΜΟΓΗΣ

2.1. Προσέγγιση

Για την υλοποίηση του προγράμματος, η Επιτροπή θα συνεργάζεται στενά με τις δημόσιες αρχές στήριξης της οπτικοακουστικής βιομηχανίας στις χώρες της Ευρωπαϊκής Ένωσης, ώστε να εξασφαλισθεί η τέλεια συμπληρωματικότητα των πρωτοβουλιών υπό την έννοια της επικουρικότητας. Η Επιτροπή θα μεριμνήσει ώστε η συμμετοχή των επαγγελματιών στο πρόγραμμα να είναι ισορροπημένη από γεωγραφικής πλευράς και να αντανακλά την ευρωπαϊκή πολιτιστική ποικιλομορφία.

2.2. Χρηματοδότηση

Τα κεφάλαια που παρέχονται από την Κοινότητα αποσκοπούν, αφενός, στο να ενισχύσουν τις δυνατότητες πρόσβασης στην αγορά έργων που προορίζονται για το ευρωπαϊκό και το διεθνές κοινό και, αφετέρου, στο να ενισχύσουν τις επιχειρήσεις παραγωγής και διανομής που παρουσιάζουν δυναμικό επέκτασης στην ευρωπαϊκή αγορά και να προκαλέσουν έτσι διαρθρωτικά αποτελέσματα στην οπτικοακουστική βιομηχανία.

Και στις δύο περιπτώσεις, η κοινοτική συνεισφορά δεν μπορεί να υπερβεί το 50 % του κόστους των προβλεπόμενων ενεργειών και θα χορηγηθεί με τη μορφή αποπληρωτέων προκαταβολών. Το υπόλοιπο θα δοθεί από τους εταίρους της βιομηχανίας.

Δεδομένου ότι πρόκειται για τη στήριξη της πολυγλωσσίας των έργων, η κοινοτική συνεισφορά θα γίνεται με τη μορφή επιδοτήσεων.

2.3. Εφαρμογή

Για την υλοποίηση του προγράμματος, η Επιτροπή θα επικουρείται από δύο βοηθητικές διαρθρώσεις που θα είναι σε θέση να συντονίζουν την εκτέλεση των καθηκόντων που ορίζονται στο πλαίσιο κάθε γραμμής δράσης.

Οι βοηθητικές αυτές διαρθρώσεις θα λειτουργούν, αντίστοιχα, στους τομείς της ανάπτυξης και της διανομής:

Ανάπτυξη:

- ανάπτυξη έργων μυθοπλασίας, κινηματογραφικών ταινιών, ψυχαγωγικών σειρών και ντοκιμαντέρ 7 ταυτόχρονα, πρέπει να παρέχεται στήριξη στις επιχειρήσεις,

- ανάπτυξη προγραμμάτων που απαιτούν τη χρησιμοποίηση προηγμένων τεχνικών.

Διανομή:

- διανομή στην ευρωπαϊκή αγορά κινηματογραφικών έργων και έργων βίντεο,

- μετάδοση τηλεοπτικών προγραμμάτων στην ευρωπαϊκή αγορά,

- προώθηση της πρόσβασης των ανεξάρτητων παραγωγών στην ευρωπαϊκή και διεθνή αγορά.

Η επιλογή των διαρθρώσεων αυτών θα γίνεται με προσκλήσεις υποβολής προσφορών.

Η Επιτροπή θα καταρτίσει συγγραφή υποχρεώσεων για καθεμία από τις διαρθρώσεις και θα προσδιορίσει τις λεπτομέρειες εκτέλεσης των καθηκόντων που ορίζονται στο πλαίσιο των γραμμών δράσης.

Οι διαρθρώσεις αυτές θα διαχειρίζονται για λογαριασμό της Επιτροπής τα μέσα που θα τους χορηγούνται για την ενθάρρυνση των οπτικοακουστικών δραστηριοτήτων στους τομείς της ανάπτυξης και της διανομής.

Οι βοηθητικές αυτές διαρθρώσεις πρέπει να είναι μη κερδοσκοπικοί οργανισμοί κοινής ωφελείας.

Τα κριτήρια επιλογής των διαρθρώσεων αυτών αφορούν κυρίως:

- την επαγγελματική εμπειρία στους τομείς της ανάπτυξης και της διανομής,

- τις επαφές με τους σχετικούς κύκλους της οπτικοακουστικής βιομηχανίας στο εθνικό/περιφερειακό, και κυρίως στο ευρωπαϊκό επίπεδο,

- την εμπεριστατωμένη γνώση της ευρωπαϊκής οπτικοακουστικής βιομηχανίας και της πολιτικής της Ευρωπαϊκής Ένωσης στον τομέα αυτό,

- την εμπειρία διαχείρισης στο διεθνικό ή ευρωπαϊκό επίπεδο,

- την ποιότητα των συνεργατών και τη σταθερότητα της υποδομής διαχείρισης.